# ZMLUVA O SPONZORSTVE V ŠPORTE

*uzatvorená v zmysle ustanovenia § 50 a nasl. zákona č. 440/2015 Z.z. o športe a o zmene a doplnení niektorých zákonov (ďalej aj “ZoŠ”)* *ďalej aj „zmluva“*

**Článok 1**

# ZMLUVNÉ STRANY

|  |  |
| --- | --- |
| **SPONZOR:** |  |
| Názov/ obchodné meno: | ..................................... |
| Sídlo: | ..................................... |
| IČO: | ..................................... |
| DIČ: | ..................................... |
| DIČ DPH: | ..................................... |
| Bankové spojenie: | ..................................... |
| Zastúpený: | ..................................... |

*Zapísaný v obchodnom registri Okresného súdu v ………., odd………….:, vložka č.: ……....* *ďalej len „sponzor“*

**SPONZOROVANÝ:**

Športová organizácia: Mestský futbalový klub Stará Ľubovňa

Sídlo: Továrenská 821/1, 064 01 Stará Ľubovňa

IČO: 42230977

DIČ: 2023763588

Bankové spojenie: SK35 0900 0000 0050 7523 8999

Zastúpená: Ján Fröhlich – prezident MFK

Zápis v registri občianskych združení MV SR dňa 21.03.2011

*ďalej len „sponzorovaný“*

*uzatvorili Zmluvu o sponzorstve v športe s nasledujúcim obsahom:*

**Článok 2**

# ZÁKLADNÉ USTANOVENIA

1. Sponzorovaný je **športovou organizáciou** vykonávajúcou **športovú činnosť** v zmysle “ZoŠ”, ktorá je členom národného športového zväzu s názvom: **Slovenský futbalový zväz.**
2. Sponzorovanýje zapísaný v informačnom systéme športu a má spôsobilosť prijímateľa verejných prostriedkov.

**Článok 3**

# VŠEOBECNÉ USTANOVENIA

1. Sponzor sa v zmysle tejto zmluvy zaväzuje poskytnúť sponzorské v súlade s ustanovením §50 ZoŠ sponzorovanému, a sponzorovaný sa zaväzuje umožniť sponzorovi spájať názov alebo obchodné meno sponzora alebo označenie sponzora alebo jeho výrobku so sponzorovaným a využiť sponzorské na dohodnutý účel súvisiaci so športovou činnosťou vykonávanou sponzorovaným.
2. Štatutárny orgán sponzora podpisom tejto zmluvy čestne vyhlasuje, že:
3. sponzor má vysporiadané finančné vzťahy so štátnym rozpočtom,
4. voči sponzorovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku a
5. sponzor nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie.
6. Sponzorovaný čestne prehlasuje, že mu nebola v lehote šesť mesiacov pred podpisom zmluvy o sponzorstve v športe uložená sankcia za závažné porušenie povinnosti podľa § 98 ods. 1 ZoŠ.
7. Sponzorovaný podpisom tejto zmluvy potvrdzuje, že má spôsobilosť prijímateľa verejných prostriedkov, ktorú preukazuje v súlade so zmluvou.

**Článok 4**

# SPONZORSKÉ

1. Sponzor poskytne sponzorské sponzorovanému vo forme priameho peňažného plnenia vo výške *……....* EUR.
2. Účelom poskytnutého sponzorského je podpora tréningovej a súťažnej činnosti, nákup športového vybavenia a tréningových pomôcok, zabezpečenie materiálnej a športovej činnosti sponzorovaného.
3. Zmluvné strany sa výslovne dohodli, že sponzorské bude poskytnuté sponzorovanému bezhotovostným prevodom na jeho bankový účet bezodkladne po podpise tejto Zmluvy obidvoma zmluvnými stranami.
4. Sponzorovaný je povinný použiť sponzorské na dohodnutý účel podľa článku IV. odsek 2 tejto zmluvy počas roka 2018, najneskôr do 31.12.2018. O využití sponzorského sponzorovaný informuje sponzora do 30 dní po uplynutí maximálnej lehoty na použitie sponzorského (t.j. do 30.01.2019), alebo kedykoľvek na základe písomnej výzvy sponzora.
5. Zmluvné strany sa výslovne dohodli, že sponzor neviaže poskytnutie sponzorského na žiadne osobitné podmienky, ktoré by bol sponzorovaný povinný splniť.

**Článok 5**

# ZÁVEREČNÉ USTANOVENIA

1. Zmluva sa uzatvára na dobu určitú odo dňa jej podpísania obidvoma zmluvnými stranami do 31.12.2018.
2. Zmluva zaniká:
   1. uplynutím obdobia, na ktoré bola uzavretá,
   2. využitím sponzorského v súlade s jeho účelom,
   3. zánikom niektorej zo zmluvných strán bez právneho nástupníctva.
3. Zmluvu je možné meniť len písomnými očíslovanými dodatkami podpísanými obidvoma zmluvnými stranami, ktoré tvoria jej neoddeliteľnú súčasť.
4. Zmluva sa vyhotovuje v 2 rovnopisoch s platnosťou originálu, pričom každá zo zmluvných strán obdrží jedno jej podpísané vyhotovenie.
5. Zmluvné strany podpisom tejto zmluvy potvrdzujú, že zmluvu nepodpísali za nápadne nevýhodných podmienok, jej obsah si prečítali, obsahu porozumeli, poznajú právne následky zmluvy a na znak súhlasu s jej obsahom ju vlastnoručne podpísali.
6. Zmluva je vyhotovená v slovenskom jazyku, a spravuje sa slovenským právnym poriadkom. Práva a povinnosti zmluvných strán neupravené v tejto zmluve sa riadia príslušnými ustanovenia ZoŠ a Občianskeho zákonníka.
7. Ak sa niektoré ustanovenie zmluvy stane neplatným, neúčinným alebo nevykonateľným, nemá táto neplatnosť, neúčinnosť alebo nevykonateľnosť vplyv na ostatné ustanovenia zmluvy. Zmluvné strany sa týmto dohodli, že v úzkej súčinnosti a bez odkladu nahradia toto ustanovenie novým, pričom ostatné ustanovenia zmluvy, ktoré nie sú s neúčinnými alebo s neplatnými ustanoveniami v rozpore, ostávajú v platnosti a účinnosti.
8. Zmluva nadobúda účinnosť dňom podpisu zmluvy obidvoma zmluvnými stranami.

v xxx dňa xxx V Starej Ľubovni dňa

………………………………. ……………………………….

*Sponzor Sponzorovaný*

Príloha č.1: tlačená verzia zobrazenia webovej stránky so zverejnenými údajmi podľa ustanovenia § 81 ods. 1 ZoŠ.